
Deset najpoznatijih nevakida Islama (djela koja poništavaju 
Islam) su: 

Prvi nakid (djelo) koji izvodi iz Islama: Sirk u 'ibadetu 
Uzvišenom Allahu. Kaže Uzvišeni Allah: {Allah, doista, neće 
oprostiti da Mu se širk učini, a oprostit će sve mimo toga 
kome On hoće!} [En-Nisa': 1 16], i kaže Uzvišeni: {Doista će 
Allah, onome ko mu učini širk, ulazak u Džennet zabraniti 
i boravište njegovo će biti vatra, a nasilnicima nećeš naći 
pomagača} [E1 Ma'ide: 72]. Od širka je prinošenje žrtve nekom 
mimo Allahu, kao džinnu ili kaburu. 

Drugi nakid (djelo) koje izvodi iz Islama: Onaj ko između 
sebe i Allaha uzme posrednike koje doziva, moli, od kojih 
traži, i na koje se oslanja počinio je nevjerstvo po slaganju 
svih islamskih učenjaka. 

Treći nakid (djelo) koje izvodi iz Islama: Onaj koji ne 
smatra mušrike nevjernicima, ili sumnja u njihovo 
nevjerstvo, ili smatra da je ono na čemu su ispravno - 
počinio je nevjerstvo. 

Četvrti nakid (djelo) koje izvodi iz Islama: Ko smatra da je 
uputa pored upute Muhammeda, sallallahu 'alejhi ve 
^sellem, bolja i potpunija od njegove upute, ili da je nečija 


presuda bolja od njegove presude, kao onaj koji daje 
prednost sudu taguta nad njegovim sudom - je nevjernik. 
Peti nakid (djelo) koje izvodi iz Islama: Ko prezire nešto od 
onoga sa čime je došao Allahov Poslanik, sallallahu 'alejhi ve 
sellem, pa makar i radio po tome — počinio je nevjerstvo. 
Šesti (nakid) djelo koje izvodi iz Islama: Onaj koji se bude 
ismijavao i izrugivao sa nečim od vjere sa kojom je došao 
Allahov Poslanik, sallallahu 'alejhi ve sellem, ili sa nečim od 
Allahove nagrade i kazne - počinio je nevjerstvo, a dokaz za 
to su riječi Uzvišenog Allaha: {Reci: 'A zar da se sa Allahom 
i Njegovim ajetima i Poslanikom Njegovim ismijavate!' 'Ne 
ispričavajte se! Doista ste postali nevjernici nakon 
vjerovanja'} [Et-Tevba: 66-65]. 

Sedmi nakid (djelo) koje izvodi iz Islama: Sihr, a od toga je 
sihr sa kojim se razdvajaju supružnici ili sihr sa kojim se 
spajaju čovjek i žena. Onaj ko to bude radio ili bude s time 
zadovoljan počinio je nevjerstvo, a dokaz za to su riječi 
Uzvišenog Allaha: {A njih dvojica nisu nikoga učili dok mu 
ne bi rekli: 'Mi smo samo iskušenje, i ti ne budi nevjernik!'} 
[El Bekara: 1 02] . 

Osmi nakid (djelo) koje izvodi iz Islama: Potpomaganje i 
podržavanje mušrika protiv muslimana, a dokaz za to su 



za 


riječi Uzvišenog Allaha: {A onaj među vama koji ih 
zaštitnike prihvati je od njih; Allah uistinu neće ukazati na 
pravi put narodu nepravednom} [ElMa'ida: 51]. 

Deveti nakid (djelo) koje izvodi iz Islama: Onaj ko bude 
ubij eden da je dozvoljeno nekome od ljudi izlaziti iz Serijata 
koji je objavljen Muhammedu, sallallahu 'alejhi ve sellem, kao 
što je bilo dozvoljeno Hidru da izađe iz šerijata Musa'a, 'alejhi 
selam, takav je počinio nevjerstvo. 

Deseti nakid (djelo) koje izvodi iz Islama: Okretanje od 
Allahove vjere ne učeći je niti radeći po njoj, a dokaz za to su 
riječi Uzvišenog Allaha: {A ima li nepravednijeg od onoga 
koji, opomenut riječima Gospodara svoga, njima leđa okrene? 
Mi ćemo, zaista, kazniti zlikovce!} [Es-Sedžda: 22]. 


* Nema razlike u svim ovim djelima između onoga ko to radi iz šale, 
namjerno i ozbiljno, ili iz straha, osim onaj ko je na to prisiljen. I sva 
spomenuta djela su veoma opasna i često se u njih upada, tako da je 
obaveza na muslimanu da ih se pripazi i boji za sebe od upadanja u 
neka od njih. Utječemo se Allahu od uzroka Njegove srdžbe i 
Njegove bolne kazne. 


Neka je Allahov mir i spas na Njegovo najodabranije stvorenje 
Muhammeda, njegovu časnu porodicu, i na ashabe. 

